In nomine sanctæ et individuæ Trinitatis, ego Hugo, æcclesiæ Senonensis archiepiscopus, notum fieri volumus universis presentibus et futuris quod Salo de Boolliaco dedit Deo et æcclesiæ Sanctæ-Mariæ Deiloci, et canonicis ibidem Deo servientibus, quicquid habebat et quicquid alius ab eo tenebat in molendino et in piscatione de Fricambaut, tali sub conditione ut singulis annis ei solverent duos modios annonæ. Cui cum multis annis eos exsolvissent et in area de Fricambaut duo molendina construxissent, ad pacis et amiciciæ custodiam inter Salonem et Deilocensem æcclesiam, in molendinis eum associaverunt et centum ei solidos dederunt, tali pacto ut annonam supradictam amplius non reciperet; sed expensarum tam exclusæ quam molendinorum et piscationum in omnibus medietatem solveret et reddituum mediam partem acciperet, et si de molendinis, vel eorum pertinentiis, eis aliqua calumnia exurgeret, ipse eam per omnia jure eis pacificaret; quod sub fidei suæ sacramento fideliter facturum se promisit; et concessit eis omnes veteres usus quos molendinum vel exclusa, sive piscatio, in rebus Salonis habere solebant antiquitus; laudante hoc Emmelina, uxore Salonis, cui pro laude ista quædam vacca cum vitulo suo data est a canonicis. Hujus rei testes sunt: Burchardus de Sellenniaco, Mainardus de Turne et Jolduinus filius ejus; Iterus de Mellenniaco; Johannes de Venossa; Giraudus de Canlosto; Petrus Turgis; Bovo de Jalgis; Petrus de Bolle, procurator Salonis. Daimbertus autem, dominus Sellenniaci, laudavit hæc omnia, de cujus feodo erant molendina et eorum pertinentia; et concessit canonicis quatinus, si Saloni militi casato suo quicquam aliud ibi cum molendinis ædificare promiserit, ipsi cum eo absque ulla calumnia licenter ædificent ac libere possideant; laudante hoc Alpazide, uxore illius, ac Auvalone, filio ejus, et Burchardo, fratre suo; Guiardo quoque Malo-Clerico qui quasdam calumnias inferebat canonicis super eodem commercio. Dederunt igitur canonici Dainberto pro laude hac tredecim libras denariorum; filio ejus Auvaloni, equarum pullum; Guiardo Malo-Clerico, viginti solidos; et reddent, singulis annis, Saloni quindecim denarios census in crastina die Nativitatis Dominicæ; Guiardo Malo-Clerico, quinque. Ne futuris ergo temporibus super hoc aliquis calumniam inferat canonicis Deilocensibus, litterarum inscriptione, sigilli nostri impressione et testium intitulatione confirmare curavimus. Testes sunt: Manasses, Trecensis archidiaconus; Guiardus, monachus Pontiniacensis; Galterus Botsacred; Petrus, canonicus Senonensis; Milo, canonicus Trecencis; Teodericus Bucca-Ferri; Ansellus Bussellus; Stephanus de Canvalone; Giraudus et Odo et Boso de Canlosto; Avinus, famulus; Petrus Turgis; Frodo et Garnerus de Briennone. Actum est publice, anno ab Incarnatione Domini millesimo centesimo quinquagesimo primo; regnante Ludovico Juniore in Francia.